Document ID: /roh_data/filtered/fineweb-2-filterrobots_roh.jsonl.gz/2846

L'Uffizi federal d'ambient ha approvà il plan da reducziun che la regenza grischuna ha preschentà. Ils capricorns stoppian vegnir sajettads per puspè adattar il dumber dals animals en las singulas colonias al spazi da viver.
La chatscha da capricorns ha lieu l'october e per part era anc il november. Ella dura mintgamai 20 dis per mintga chatschader. Betg mintga chatschader dastga ir a chatscha da capricorns. Els ston ademplir tschertas pretaisas en connex cun il dumber dad onns ch’els van gia a chatscha. La finala decida la sort tgi che dastga mintgamai ir a la chatscha da capricorns.
RR novitads 09:00